
«Εδώ και δεκαετίες ζούμε πάνω από τις δυνάμεις μας». Να ένας από τους πρώτους μύθους που μας σέρβιρε 
η κρίση. Η ελληνική κοινωνία, έλεγε τούτος ο μύθος, είναι μία, ενιαία, με κοινά συμφέροντα. Η κρίση, έλεγε, 
δεν είναι ευθύνη των αφεντικών, είναι ευθύνη όλων μας. Η κρίση, έλεγε, είναι τα χρωστούμενα για τις δεκαε¬ 
τίες που, όλοι μαζί, λαθροευημερούσαμε. 

Μισοαλήθειες για να τρώγεται το μέγα ψέμα. Γιατί η αλήθεια είναι ότι στα χρόνια της λεγάμενης ευημερίας 
μεγάλα κομμάτια της ελληνικής κοινωνίας ζούσαν όχι πάνω από τις δυνάμεις τους, αλλά πάνω από 
τον μισθό τους. Ότι ακόμα και τότε οι μισθοί ήταν της πείνας και μεγάλο κομμάτι της επιβίωσης και 
αναπαραγωγής τους στηρίζονταν σε δάνεια και στη γνωστή καβάτζα ονόματι «ελληνική οικογέ¬ 
νεια». Ότι ενώ αυτά συνέβαιναν, ελάχιστοι απορούσαν, ελάχιστοι δυσανασχετούσαν, ελάχιστοι 
απαιτούσαν. Γιατί τότε «εδώ δεν υπήρχαν εργάτες», δεν υπήρχε εκμετάλλευση. Εδώ βρι¬ 
σκόμασταν διαρκώς στον προθάλαμο του ονείρου και της επιτυχίας. 

Για να το πούμε αλλιώς, η τεράστια μείωση των μισθών από το 2010 
μέχρι σήμερα μπόρεσε να γίνει τόσο άμεσα και σε τέτοια έκταση 
γιατί τα αφεντικά μας έχουν το πάνω χέρι στον ταξικό 
ανταγωνισμό για περισσότερα από τριάντα 
χρόνια. Και την αβάντα αυτή τους τη 
δώσαμε εμείς. 

..και του πολέμου η &λή €(>& 

Και μια και ™ 

ξεκινήσαμε με 
τις αλήθειες, να άλλη 
μία. Αυτά τα περί ενιαίας κοι¬ 
νωνίας και κοινής ευθύνης είναι μπούρ- 
δες· μπούρδες με το καντάρι. Γιατί η κοινωνία 
που ζούμε είναι ταξική και στις ταξικές κοινωνίες δεν εί¬ 
μαστε ίδιοι με τα αφεντικά μας. Γιατί, τελικά, στις ταξικές κοινω¬ 
νίες αυτός που ορίζει όχι μόνο το ύψος των μισθών, αλλά και το πώς 
θα ζούμε -τι θα τρώμε, πόσο και πότε θα ξεκουραζόμαστε, πώς θα πηδιό¬ 
μαστε και πώς θα διασκεδάζουμε- θα είμαστε ή εμείς ή τα αφεντικά μας. 

Μέρα με τη μέρα, όσο περισσότερο στριμωχνόμαστε τόσο οι ξεχασμένες δικές μας αλή¬ 
θειες θα ξεπροβάλουν κάτω από τους τόνους ψέμα. Να και μία για το τέλος: Εμείς -όχι τα αφε¬ 
ντικά μας- παράγουμε τον πλούτο αυτού του κόσμου. Ακόμα κι όταν δεχόμαστε τη μια αφεντι¬ 
κίσια επίθεση μετά την άλλη δε χανόμαστε. Οργανωτικά αδύναμοι, διασκορπισμένες σε χίλια κομμά¬ 
τια, δουλεύοντας και σιχτιρίζοντας, ψάχνοντας να βρούμε τρόπους να βγει ο μήνας, είμαστε ακόμα εδώ. 

Και έτσι φαίνεται ξεκάθαρα η μόνη ευθύνη που έχουμε· που είχαμε ποτέ: τα όσα κάνουμε -αλλά κυριώς 
τα όσα δεν κάνουμε- για να διανύσουμε το δρόμο από το 
να είμαστε απλά εδώ μέχρι το να ορίζουμε τις τύχες μας. 

